ระทึก ผู้โดยสารแอร์เวียดนามคลั่ง จะกระโดดลงจากเครื่องบิน
สำนักข่าวต่างประเทศรายงานว่า เกิดเหตุระทึกขึ้นบนเครื่องบินของสายการบิน เวียดนาม แอร์ไลน์ส เที่ยวบินจากนครโฮจิมินห์ ประเทศเวียดนามไปยังนครซิดนีย์ ประเทศออสเตรเลีย เมื่อผู้โดยสารชายคนหนึ่งจู่ๆ ก็เกิดอาการคลุ้มคลั่ง พยายามเปิดประตูฉุกเฉินเพื่อกระโดดลงจากเครื่องบินที่กำลังบินอยู่บนฟ้า อ้างว่าเขาถูกมอมยาและถูกลักพาตัวมา และมีคนดักรอฆ่าเขาที่ซิดนีย์,ข่าวรายงานว่า เครื่องบินของเวียดนามแอร์ไลน์สลำนี้ ออกเดินทางได้ประมาณ 2 ชั่วโมง ชายคนหนึ่งก็กรีดร้องออกมาด้วยความตื่นตระหนก และพยายามเตะและเปิดประตูฉุกเฉิน โดย นายมาร์ก แอนสลีย์ ผู้โดยสารชาวนิวซีแลนด์ซึ่งอยู่บนเครื่องด้วยอ้างว่า เขาและผู้โดยสารอีกกลุ่มหนึ่ง ช่วยกันใช้กำลังจับตัวชายคนนี้เอาไว้ได้,ชายคนนี้พยายามจะฆ่าตัวตายไปกับคนอื่นๆ ทุกคนบนเที่ยวบิน วีเอ็ม773 ด้วยการกระโดดออกจากประตูฉุกเฉิน นายแอนสลีย์โพสต์เอาไว้บนเฟซบุ๊กของเขา พร้อมกับโพสต์ภาพชายคลั่งรายนี้ด้วย,ในเวลาต่อมา นายแอนสลีย์ ให้สัมภาษณ์ต่อสถานีโทรทัศน์ ทีวีเอ็นซี ของนิวซีแลนด์ว่า เขากำลังนอนหลับก่อนได้ยินเสียงกรีดร้องดังขึ้น เขาจึงหันกลับไปมองและเห็นชายคนหนึ่งอยู่ที่ประตูฉุกเฉิน และพยายามเตะเพื่อเปิดประตู เขาและคนอื่นๆ จึงช่วยกันจับชายคนนี้แต่ถูกขัดขืนอย่างรุนแรง นายแอนสลีย์ต่อยชายคลั่งคนนี้จนสงบลง และมัดมือเอาไว้ด้วยผ้า,ขณะเดียวกัน สำนักงานตำรวจออสเตรเลียยืนยันว่า พวกเขาได้รับแจ้งเตือนว่า มีชายวัย 27 ปีคนหนึ่งถูกควบคุมตัวเอาไว้บนเครื่องบิน หลังจากเขาพยายามเปิดประตูฉุกเฉินออกจากเครื่องบิน โดยล่าสุด ชายคนนี้ถูกส่งไปรับการตรวจร่างกายเบื้องต้นที่โรงพยาบาล เซนต์ จอร์จ แล้ว และเตรียมถูกนำตัวขึ้นศาลเพื่อรับทราบข้อหา คุกคามต่อความปลอดภัยบนเครื่องบิน
ผู้โดยสารเครื่องบินของสายการบิน เวียดนาม แอร์ไลน์ส ช่วยกันจับตัวชายคนหนึ่ง ซึ่งเกิดอาการคลุ้มคลั่ง พยายามเปิดประตูฉุกเฉินเพื่อกระโดดลงจากเครื่องบิน อ้างว่ามีคนจะฆ่าเขา
ชายคลั่ง,ประตูฉุกเฉิน,เครื่องบิน,สายการบิน,เวียดนาม แอร์ไลน์ส,โฮจิมินห์,ซิดนีย์,ออสเตรเลีย,เวียดนาม,ข่าวต่างประเทศ